title: Decizia Parlamentului European din 23 aprilie 2009 privind descărcarea de gestiune pentru execuția bugetului celui de al șaptelea, de al optulea și de al nouălea Fond european de dezvoltare aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/96

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului celui de al șaptelea, de al optulea și de al nouălea Fond european de dezvoltare aferent exercițiului financiar 2007
   (2009/641/CE)
   PARLAMENTUL EUROPEAN,

               —

               având în vedere raportul Comisiei privind măsurile luate ca urmare a deciziilor de descărcare de gestiune pentru 2006 [COM(2008) 629 și anexa sa SEC(2008) 2579],

               —

               având în vedere situațiile financiare și conturile de venituri și cheltuieli ale celui de al șaptelea, de al optulea și de al nouălea Fond european de dezvoltare pentru exercițiul financiar 2007 [COM(2008) 490 – C6-0296/2008],

               —

               având în vedere raportul privind gestiunea financiară a celui de al șaptelea, de al optulea și de al nouălea Fond european de dezvoltare pentru exercițiul financiar 2007 [COM(2008) 224],

               —

               având în vedere Raportul anual al Curții de Conturi referitor la activitățile finanțate de al șaptelea, al optulea și al nouălea Fond european de dezvoltare (FED) privind exercițiul financiar 2007, însoțit de răspunsurile Comisiei (1),

               —

               având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 248 din Tratatul CE (2),

               —

               având în vedere Recomandările Consiliului din 10 februarie 2009 (5042/2009 – C6-0057/2009, 5044/2009 – C6-0058/2009, 5045/2009 – C6-0059/2009),

               —

               având în vedere Acordul de parteneriat dintre membrii grupului de state din Africa, Caraibe și Pacific (ACP), pe de o parte, și Comunitatea Europeană și statele sale membre, pe de altă parte, semnat la Cotonou la 23 iunie 2000 (3) și revizuit la Luxemburg la 25 iunie 2005 (4),

               —

               având în vedere Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană („Decizia de asociere peste mări”) (5), modificată prin Decizia 2007/249/CE a Consiliului din 19 martie 2007 (6),

               —

               având în vedere articolul 33 din Acordul intern din 20 decembrie 1995 dintre reprezentanții guvernelor statelor membre, reuniți în Consiliu, privind finanțarea și gestionarea ajutoarelor comunitare în temeiul celui de al doilea Protocol financiar la cea de a patra Convenție ACP-CE (7),

               —

               având în vedere articolul 32 din Acordul intern din 18 septembrie 2000 dintre reprezentanții guvernelor statelor membre, reuniți în Consiliu, privind finanțarea și gestionarea ajutoarelor comunitare în cadrul Protocolului financiar la Acordul de parteneriat între țările din Africa, Caraibe și Pacific și Comunitatea Europeană și statele sale membre, semnat la Cotonou (Benin) la 23 iunie 2000, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul CE (8),

               —

               având în vedere articolul 276 din Tratatul CE,

               —

               având în vedere articolul 74 din Regulamentul financiar din 16 iunie 1998 aplicabil cooperării în vederea finanțării dezvoltării în temeiul celei de a patra Convenții ACP-CE (9),

               —

               având în vedere articolul 119 din Regulamentul financiar din 27 martie 2003 aplicabil celui de al nouălea Fond european de dezvoltare (10),

               —

               având în vedere articolul 70, articolul 71 a treia liniuță și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru dezvoltare (A6-0159/2009),

               1.

               acordă Comisiei descărcarea de gestiune pentru execuția bugetului celui de al șaptelea, de al optulea și de al nouălea Fond european de dezvoltare aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție, Curții de Conturi, Băncii Europene de Investiții și guvernelor și parlamentelor statelor membre și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 286, 10.11.2008, p. 273.

      (2)  JO C 277, 31.10.2008, p. 243.

      (3)  JO L 317, 15.12.2000, p. 3.

      (4)  JO L 287, 28.10.2005, p. 1.

      (5)  JO L 314, 30.11.2001, p. 1 și JO L 324, 7.12.2001, p. 1.

      (6)  JO L 109, 26.4.2007, p. 33.

      (7)  JO L 156, 29.5.1998, p. 108.

      (8)  JO L 317, 15.12.2000, p. 355.

      (9)  JO L 191, 7.7.1998, p. 53.

      (10)  JO L 83, 1.4.2003, p. 1.
   REZOLUŢIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului celui de al șaptelea, de al optulea și de al nouălea Fond european de dezvoltare aferent exercițiului financiar 2007
   PARLAMENTUL EUROPEAN,

               —

               având în vedere raportul Comisiei privind măsurile luate ca urmare a deciziilor de descărcare de gestiune pentru 2006 [COM(2008) 629 și anexa sa SEC(2008) 2579],

               —

               având în vedere situațiile financiare și conturile de venituri și cheltuieli ale celui de al șaptelea, de al optulea și de al nouălea Fond european de dezvoltare pentru exercițiul financiar 2007 [COM(2008) 490 – C6-0296/2008],

               —

               având în vedere raportul privind gestiunea financiară a celui de al șaptelea, de al optulea și de al nouălea Fond european de dezvoltare pentru exercițiul financiar 2007 [COM(2008) 224],

               —

               având în vedere Raportul anual al Curții de Conturi referitor la activitățile finanțate de al șaptelea, al optulea și al nouălea Fond european de dezvoltare (FED) privind exercițiul financiar 2007, însoțit de răspunsurile Comisiei (1),

               —

               având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 248 din Tratatul CE (2),

               —

               având în vedere Recomandările Consiliului din 10 februarie 2009 (5042/2009 – C6-0057/2009, 5044/2009 – C6-0058/2009, 5045/2009 – C6-0059/2009),

               —

               având în vedere Acordul de parteneriat dintre membrii grupului de state din Africa, Caraibe și Pacific (ACP), pe de o parte, și Comunitatea Europeană și statele sale membre, pe de altă parte, semnat la Cotonou la 23 iunie 2000 (3) și revizuit la Luxemburg la 25 iunie 2005 (4),

               —

               având în vedere Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană („Decizia de asociere peste mări”) (5), modificată prin Decizia 2007/249/CE a Consiliului din 19 martie 2007 (6),

               —

               având în vedere articolul 33 din Acordul intern din 20 decembrie 1995 dintre reprezentanții guvernelor statelor membre, reuniți în Consiliu, privind finanțarea și gestionarea ajutoarelor comunitare în temeiul celui de al doilea Protocol financiar la cea de a patra Convenție ACP-CE (7),

               —

               având în vedere articolul 32 din Acordul intern din 18 septembrie 2000 dintre reprezentanții guvernelor statelor membre, reuniți în Consiliu, privind finanțarea și gestionarea ajutoarelor comunitare în cadrul Protocolului financiar la Acordul de parteneriat între țările din Africa, Caraibe și Pacific și Comunitatea Europeană și statele sale membre, semnat la Cotonou (Benin) la 23 iunie 2000, și privind alocarea de asistență financiară pentru țările și teritoriile de peste mări, cărora li se aplică partea a patra din Tratatul CE (8),

               —

               având în vedere articolul 276 din Tratatul CE,

               —

               având în vedere articolul 74 din Regulamentul financiar din 16 iunie 1998 aplicabil cooperării în vederea finanțării dezvoltării în temeiul celei de a patra Convenții ACP-CE (9),

               —

               având în vedere articolul 119 din Regulamentul financiar din 27 martie 2003 aplicabil celui de al nouălea Fond european de dezvoltare (10),

               —

               având în vedere articolul 70, articolul 71 a treia liniuță și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru dezvoltare (A6-0159/2009),

               A.

               întrucât Fondul european de dezvoltare (FED) este cel mai important instrument financiar al Uniunii Europene în cadrul cooperării pentru dezvoltare cu statele din Africa, Caraibe și Pacific;

               B.

               întrucât cuantumul total al ajutorului oferit prin FED va crește considerabil în următorii ani, deoarece valoarea ajutorului comunitar din cadrul celui de al zecelea FED pentru perioada 2008-2013 a fost stabilită la 21 966 000 000 EUR, reprezentând o creștere de 62 % comparativ cu alocațiile financiare aferente celui de al nouălea FED;

               C.

               întrucât sprijinul bugetar este un instrument de asistență care necesită o schimbare de paradigmă în controlul parlamentar, de la un control asupra intrărilor, la un control asupra rezultatelor și ieșirilor;

               D.

               întrucât este hotărât să își dezvolte continuu capacitățile de supraveghere pentru a-și îndeplini cât mai eficient posibil obligațiile de autoritate care acordă descărcarea de gestiune,

               1.

               este de acord cu Comisia că „deficiențele administrațiilor” și „deficiențele de guvernare” din multe țări beneficiare reprezintă riscuri semnificative care afectează buna gestiune a FED (răspunsurile Comisiei la punctele 1-5 din Raportul anual al Curții de Conturi privind activitățile finanțate din FED);

               2.

               invită Comisia ca, atunci când își va „perfecționa” strategia de control (punctele 1-5 din Raportul anual privind FED), să identifice punctele în care lipsa de rezultate și costurile controalelor impun o schimbare de politică;

               3.

               consideră că strategia de punere în aplicare pentru cel de al zecelea FED (21 966 000 000 EUR pentru perioada 2008-2013) ar trebui să se axeze pe domeniile de importanță crucială pentru dezvoltarea durabilă; invită Comisia să își stabilească priorități și să evite proliferarea;

               4.

               consideră că, în cadrul eforturilor depuse pentru a-și stabili priorități și a-și concentra activitățile de dezvoltare, Comisia ar putea să caute oportunități de a spori asistența acordată țărilor cu venituri mici;

               5.

               evidențiază faptul că trebuie să se acorde atenția cuvenită durabilității intervențiilor Comisiei, inclusiv formulării unei strategii clare de ieșire și monitorizării execuției; consideră că o evaluare detaliată a rezultatelor reprezintă un factor major de asigurare a legitimității democratice pentru cooperarea pentru dezvoltare a UE;

         Execuția financiară

               6.

               salută performanța Comisiei din 2007 și remarcă faptul că plățile au crescut cu 12 %, iar angajamentele, cu 9 %, în timp ce creșterea angajamentelor restante a fost menținută la doar 2,8 %; consideră că rata de execuție de 3,7 ani este acceptabilă având în vedere creșterea de eficiență;

               7.

               salută angajarea tuturor fondurilor disponibile din cadrul celui de al nouălea FED în 2007; invită Comisia să formuleze recomandări aplicabile părților neangajate din cel de al optulea FED; subliniază totuși că nu ar trebui să se facă o angajare rapidă a fondurilor în detrimentul calității proiectelor;

               8.

               reamintește angajamentul Comisiei (11) de a face eforturi pentru a se asigura că o valoare de referință de 20 % din asistența alocată în cadrul Instrumentului de cooperare pentru dezvoltare (ICD) este destinată educației primare și secundare și serviciilor medicale de bază; solicită ca pentru FED să se asigure raportarea la aceeași valoare de referință;

               9.

               își exprimă îngrijorarea față de concluziile Raportului special nr. 10/2008 al Curții de Conturi intitulat „Ajutorul pentru dezvoltare acordat de Comunitatea Europeană în domeniul serviciilor de sănătate în Africa Subsahariană”, conform cărora „Per ansamblu, ponderea finanțării pentru sectorul de sănătate în cadrul ajutorului total pentru dezvoltare acordat de CE nu a înregistrat creșteri din anul 2000, în pofida angajamentelor Comisiei cu privire la ODM și a crizei sanitare din Africa Subsahariană.”; invită Comisia să acorde prioritate sprijinirii sistemelor de sănătate și să identifice cele mai adecvate instrumente de furnizare a ajutorului în acest domeniu;

         Gestionarea financiară a FED de către Comisie

               10.

               ia act cu satisfacție de faptul că, în opinia Curții, raportul Comisiei privind gestiunea financiară a celui de al șaptelea, de al optulea și de al nouălea Fond european de dezvoltare pentru exercițiul financiar 2007, menționat anterior, prezintă o descriere fidelă a atingerii obiectivelor fixate pentru exercițiul financiar, a situației financiare, precum și a evenimentelor care au avut o influență semnificativă asupra activităților desfășurate în 2007 (punctul 13 din Raportul anual privind FED);

               11.

               regretă, cu toate acestea, că măsurile luate de Comisie ca urmare a observațiilor Curții au fost în unele cazuri inadecvate; subliniază faptul că acțiunile desfășurate de Comisie ca urmare a recomandărilor Curții constituie un element important de responsabilitate pentru autoritatea care acordă descărcarea de gestiune; salută declarația Comisiei conform căreia „va oferi informații mai detaliate în viitor” (punctul 13 din Raportul anual privind FED);

         Declarația de asigurare a Curții de Conturi
   Fiabilitatea conturilor

               12.

               ia act de faptul că, în temeiul articolului 1 și al articolului 103 alineatul (3) din Regulamentul financiar din 27 martie 2003 aplicabil celui de al nouălea Fond european de dezvoltare, acea parte din resursele celui de al nouălea FED (2 200 000 000 EUR) care sunt gestionate de BEI și care reprezintă responsabilitatea acesteia nu fac obiectul declarației de asigurare (notele de subsol 2 și 11 din Raportul anual privind FED);

               13.

               ia act de opinia Curții conform căreia conturile anuale finale ale celui de al șaptelea, de al optulea și de al nouălea FED prezintă fidel, sub toate aspectele semnificative, poziția financiară a FED la 31 decembrie 2007 (punctul VI din declarația de asigurare);

               14.

               remarcă faptul că Curtea atrage atenția că validitatea ipotezelor utilizate pentru estimarea provizionului pentru cheltuieli angajate nu a fost demonstrată de către Comisie, aceste ipoteze putând să conducă la subestimarea cheltuielilor angajate, precum și la supraestimarea valorii aferente garanțiilor care este prezentată în notele la situațiile financiare (punctul VII din declarația de asigurare);

         Legalitatea și regularitatea operațiunilor subiacente

               15.

               ia act de faptul că:

                           —

                           în opinia Curții, operațiunile subiacente veniturilor și angajamentelor din exercițiul financiar sunt, per ansamblu, conforme cu legile și reglementările în vigoare (punctul VIII din declarația de asigurare), dar Curtea atrage atenția asupra riscului fiduciar ridicat existent în ceea ce privește sprijinul bugetar ca urmare a „interpretării dinamice” date de Comisie criteriilor de eligibilitate (punctul X din declarația de asigurare);

                           —

                           în urma auditului Curții s-a constatat că operațiunile subiacente plăților sunt afectate de „un nivel semnificativ de eroare” (punctul IX din declarația de asigurare);

                           —

                           Curtea a constatat îmbunătățiri aduse de Comisie cu privire la sistemele sale de supraveghere și control și declară că există întotdeauna loc pentru îmbunătățiri;

         Comentarii privind informațiile prezentate de Curte în sprijinul declarației sale de asigurare
   Domeniul de aplicare a auditului

               16.

               remarcă faptul că observațiile Curții privind legalitatea și regularitatea operațiunilor subiacente se bazează pe:

                           (a)

                           o evaluare a sistemelor de supraveghere și control la nivelul serviciilor centrale ale EuropeAid și la nivelul a cinci delegații care se ocupă de șase țări;

                           (b)

                           auditarea a 90 de plăți și a 15 angajamente legale diferite;

                           (c)

                           în ceea ce privește sprijinul bugetar, examinarea a 30 de plăți și a 15 angajamente financiare selectate statistic;

                           (d)

                           examinarea a 30 de plăți, selectate statistic, ordonanțate de serviciile centrale ale EuropeAid;

                           (e)

                           examinarea a 30 de plăți, selectate statistic, deja verificate ex post de serviciile centrale ale EuropeAid;

                           (f)

                           examinarea a 30 de angajamente financiare selectate statistic; și

                           (g)

                           examinarea raportului anual de activitate și a declarației directorului general al EuropeAid (punctul 15 din Raportul anual privind FED);

         Fiabilitatea conturilor

               17.

               regretă faptul că, în continuare, Comisia nu este în măsură să ofere informații contabile complete din cauza unor dificultăți tehnice; remarcă răspunsul Comisiei conform căruia „introducerea noului sistem de contabilitate începând din 2009 va depăși limitările actuale” (punctul 16 din Raportul anual privind FED); salută introducerea sistemului ABAC – FED în februarie 2009;

               18.

               ia act de observația recurentă a Curții referitoare la validitatea metodei statistice pe care Comisia o folosește pentru a estima provizionul pentru cheltuielile angajate în perioada de raportare pentru care nu s-au primit facturi la sfârșitul exercițiului; remarcă, de asemenea, că acest provizion se ridică la 2 087 000 000 EUR, reprezentând 83 % din totalul pasivelor (punctul 17 din Raportul anual privind FED); invită Comisia să își perfecționeze în continuare metoda;

         Legalitatea și regularitatea operațiunilor subiacente

               19.

               ia act de diferendul de opinie dintre Comisie și Curte în ceea ce privește momentul în care ar trebui elaborate și semnate acordurile de finanțare (punctul 19 din Raportul anual privind FED); regretă lipsa de claritate a mesajului transmis autorității care acordă descărcarea de gestiune și invită Comisia să transmită clarificări astfel încât toate părțile – Comisia și statele ACP – să interpreteze în același mod „elaborarea”;

               20.

               constată că, în cadrul controlului asupra operațiunilor, Curtea de Conturi nu a putut obține de la organele Organizației Națiunilor Unite documentația pentru două plăți (dintr-un eșantion de 11 plăți); prin urmare, solicită Comisiei să se asigure că acordul-cadru financiar și administrativ este integral respectat;

               21.

               constată că, pe baza rezultatelor auditului său (punctele 32-47 din Raportul anual privind FED), Curtea a conchis că sistemele EuropeAid de supraveghere și control al FED sunt doar „parțial eficace” (punctul 53 din Raportul anual privind FED);

               22.

               remarcă, de asemenea, că, din cele nouă elemente ale sistemului de control intern la nivel central, șase sunt eficace, două sunt parțial eficace, iar unul – cantitatea misiunilor de monitorizare – nu este deloc eficace și că, din cele cinci elemente ale sistemului de control intern la nivelul delegațiilor, două sunt eficace, iar trei doar parțial eficace (tabelul 3 din Raportul anual privind FED);

               23.

               ia act de observația Comisiei conform căreia „ținând cont de resursele materiale financiare și umane de care dispune, (…) a pus în aplicare sisteme de control care să permită acordarea unei asigurări rezonabile” (punctul 53 din Raportul anual privind FED);

               24.

               consideră că răspunsurile Comisiei nu sunt satisfăcătoare, deoarece aceasta pare reticentă față de revizuirea aranjamentelor existente, și invită Comisia să furnizeze informații mai exacte referitoare la noțiunea de „asigurare rezonabilă”, în special cu privire la raportul real dintre costurile și beneficiile controalelor și rata reală de eroare, precum și informații defalcate privind resursele umane și financiare suplimentare necesare pentru îmbunătățirea sistemului de control, astfel încât Curtea să fie în măsură să îl considere „eficace” în ansamblul său;

               25.

               remarcă faptul că Curtea a subliniat insuficiența controalelor efectuate de supervizori sau auditori, ceea ce relevă deficiențe ale sistemelor de control și de supraveghere; prin urmare, invită Comisia să își intensifice controalele și, în special, să instituie un mecanism de revizuire a rapoartelor externe de audit pentru a asigura calitatea acestora;

         Angajamentele și plățile aferente sprijinului bugetar

               26.

               remarcă faptul că, în cazul a cinci dintre cele 15 angajamente de sprijin bugetar examinate, Curtea a constatat:

                           —

                           „deficiențe serioase în ceea ce privește supravegherea internă a bugetului, sistemele contabile, achizițiile publice și măsurile anticorupție”;

                           —

                           că absența unor conturi auditate la timp și ineficacitatea controlului extern „dau motive serioase de îngrijorare”;

                           —

                           că furnizarea de sprijin bugetar în aceste condiții implică „un risc fiduciar foarte ridicat” (punctul 26 din Raportul anual privind FED);

               27.

               subliniază faptul că, în opinia Curții, în aceste cinci cazuri nu sunt îndeplinite cerințele Acordului de la Cotonou privind caracterul suficient de transparent, responsabilizat și eficace al gestiunii finanțelor publice;

               28.

               reamintește că „riscul fiduciar” înseamnă că există un risc ca banii contribuabililor europeni să nu fie utilizați în scopurile prevăzute, să nu fie folosiți în mod eficient și să nu fie contabilizați în mod adecvat;

               29.

               remarcă, de asemenea, că Comisia „nu este de acord cu aprecierea Curții” și că, în opinia Comisiei, angajamentele au fost făcute în urma unei evaluări „a progresului pozitiv suficient din cadrul sistemelor de administrare a finanțelor publice”, că țările în cauză „au continuat ulterior să înregistreze progrese” și „au rămas eligibile pentru acordarea ulterioară a sprijinului bugetar” (punctul 26 din Raportul anual privind FED);

               30.

               regretă răspunsul Comisiei, deoarece nu reflectă gravitatea constatărilor Curții („motive serioase de îngrijorare”, „un risc fiduciar foarte ridicat”); consideră că utilizarea unor formulări deschise, care nu se bazează pe rezultate, precum „suficient”, „progrese” și „au rămas eligibile” în această situație gravă este inadecvată, chiar superficială;

               31.

               invită Comisia să prezinte dovezile pe baza căreia a tras concluziile, indicând în mod clar ce progrese au fost realizate (de la situația inițială la situația actuală) și de ce au fost considerate „suficiente” aceste progrese;

               32.

               ia act de faptul că, în cazul a 7 dintre cele 33 de acorduri de finanțare examinate, Curtea a constatat că dispozițiile lor cu privire la sprijinul bugetar erau incomplete sau neclare, în măsura în care nu conțineau condițiile generale pentru sprijin bugetar, defineau într-un mod ambiguu metoda de calcul a sumelor de plată sau se refereau la angajamentele făcute de guvern fără a defini o dată-limită și consecințele care decurg din neîndeplinirea acestor angajamente (punctul 27 din Raportul anual privind FED); remarcă, de asemenea, angajamentul Comisiei conform căruia „va căuta să îmbunătățească în continuare calitatea acordurilor de finanțare în temeiul celui de al zecelea FED”;

               33.

               remarcă, în ceea ce privește plățile aferente sprijinului bugetar, că operațiunile subiacente sunt „afectate de un nivel semnificativ de eroare” [punctul 52 litera (b) din Raportul anual privind FED] din cauza:

                           —

                           calculării sumelor de plată pe baza unei concluzii pozitive cu privire la progresul în gestiunea finanțelor publice, în condițiile în care această concluzie nu corespunde cu evaluarea subiacentă a situației;

                           —

                           folosirii unei metode de calcul care nu este prevăzută în acordul de finanțare;

                           —

                           plăților efectuate în absența unor rapoarte actualizate cu privire la gestiunea finanțelor publice (punctul 28 din Raportul anual privind FED);

               34.

               remarcă, de asemenea, următoarele concluzii ale Curții în legătură cu șase dintre cele 30 de plăți examinate:

                           —

                           Comisia nu a demonstrat în mod structurat și formal că au fost respectate condițiile pentru plată referitoare la gestiunea finanțelor publice;

                           —

                           evaluări ale progreselor exagerat de optimiste sau bazate pe date învechite sau necorespunzătoare;

                           —

                           concluzii care nu erau sprijinite de datele subiacente;

                           —

                           bazarea pe evenimente viitoare mai curând decât pe cele care au avut deja loc;

                           —

                           apreciere incorectă a indicatorilor (punctul 29 din Raportul anual privind FED);

               35.

               ia act de răspunsul Comisiei conform căruia „Comisia apreciază progresul înregistrat, angajamentul politic față de reformă și zonele de interes rămase pentru a lua o decizie documentată” (răspunsul Comisiei la punctul 29 din Raportul anual privind FED);

               36.

               își exprimă îngrijorarea față de constatările Curții și cu atât mai mult față de răspunsurile Comisiei care demonstrează reticența acesteia de a prezenta informațiile pe care se bazează deciziile sale privind sprijinul bugetar;

         Controlul parlamentar eficient

               37.

               consideră că decizia privind utilizarea sprijinului bugetar ca instrument de ajutor pentru dezvoltare este integral de competența executivului și că operațiunile de sprijin bugetar nu ar trebui să necesite aprobarea prealabilă din partea Parlamentului;

               38.

               remarcă faptul că evaluarea parlamentară privind sprijinul bugetar nu ar trebui să se concentreze doar asupra riscurilor, ci și asupra avantajelor, precum și asupra riscurilor și avantajelor unor metode alternative de ajutor; remarcă, de asemenea, că abordările tradiționale ale proiectelor utilizate timp de mai multe decenii nu au dat rezultatele scontate;

               39.

               consideră că obiectivul final al controlului parlamentar este de a asigura eficiența ajutorului, care se reflectă printr-o utilizare eficace, economică, legală și corectă a ajutorului pentru a genera dezvoltare durabilă, și că acest control asupra sprijinului bugetar ar trebui să facă parte din eforturile sale generale de control asupra eficienței și rezultatelor cheltuielilor generale de dezvoltare;

               40.

               regretă că nu dispune de suficiente informații utile, cuprinzătoare și fiabile pentru o evaluare eficace a rezultatelor sprijinului bugetar;

               41.

               solicită să se pună capăt sistemului anterior de FED consecutive prin coordonarea integrală a finanțării cooperării UE/ACP în bugetul UE, ceea ce ar permite să se asigure supravegherea parlamentară asupra alocării resurselor din FED;

         Raportul anual referitor la utilizarea sprijinului bugetar

               42.

               invită Comisia să elaboreze un raport anual privind utilizarea sprijinului bugetar și Comisia pentru control bugetar să elaboreze un raport din proprie inițiativă referitor la acest raport anual, cele două rapoarte urmând să includă informații utile, cuprinzătoare, fiabile, analitice și evaluative, nu doar descriptive despre:

                           —

                           sprijinul bugetar planificat și acordat;

                           —

                           atingerea rezultatelor scontate, stabilite în obiectivele donatorilor și în strategiile de țară;

                           —

                           existența și calitatea condițiilor de complementaritate;

                           —

                           eficiența dialogului, stadiul armonizării între donatori, acțiunile complementare desfășurate pentru consolidarea capacităților și efectele lor;

                           —

                           realizarea unor sisteme naționale îmbunătățite;

                           —

                           instituțiile de control, instituțiile care gestionează finanțele publice și instituțiile de monitorizare și evaluare;

                           —

                           cuantumul și proporția cheltuielilor necorespunzătoare;

                           —

                           analiza tipologiei neregulilor (sistemice și nesistemice) constatate în cursul controalelor și al auditurilor;

                           —

                           măsurile corective luate;

               43.

               invită, de asemenea, Comisia să identifice, cu cea mai mare rigoare, țările sau aspectele din cadrul punerii în aplicare a sprijinului bugetar pentru care o atenție deosebită din partea Parlamentului ar putea conduce la o mai mare responsabilizare a donatorilor;

               44.

               invită, de asemenea, Comisia să facă o analiză anuală a acestui risc;

         Evaluarea și gestionarea riscurilor

               45.

               constată că distribuirea fondurilor prin intermediul unor sisteme deficiente din țările în curs de dezvoltare generează un risc de ineficiență și risipă, ceea ce face absolut necesară o evaluare completă a riscului fiduciar înainte de demararea programelor de sprijin bugetar;

               46.

               reamintește că Comisia nu utilizează un sistem în care evaluarea riscurilor conduce la valori limită clare sub care sprijinul bugetar nu ar trebui acordat, ci aplică mai degrabă o „abordare dinamică” în care dispune de mai multă libertate;

               47.

               este de părere că această libertate mai mare la luarea deciziilor privind sprijinul bugetar din cadrul „abordării dinamice” trebuie să fie contrabalansată de un nivel la fel de ridicat de transparență; invită, prin urmare, Comisia să pună la dispoziția Comisiei pentru control bugetar și a Comisiei pentru dezvoltare din cadrul Parlamentului informațiile pe baza cărora face evaluările;

               48.

               se așteaptă să primească în special informații clare privind evaluările riscurilor și analizele privind sistemele guvernamentale din țările în curs de dezvoltare realizate de Comisie, opinia acesteia privind importanța deficiențelor sistemului în ceea ce privește ineficiența și risipa potențială de ajutor, precum și estimări, pe cât posibil cuantificate, ale acestor factori și informații privind măsurile luate pentru a limita pe viitor riscurile identificate;

         Retorică sau realitate

               49.

               constată că, într-o broșură intitulată „Sprijinul bugetar – o chestiune de încredere reciprocă” (12), comisarul responsabil, Louis Michel, declara că „(b) singura soluție este sprijinul bugetar și majorarea acestuia. Din acest motiv, am decis să majorez cota sprijinului bugetar de la 20 % la 50 % din finanțările noastre.”;

               50.

               invită Comisia să își revizuiască aceste intenții până când realitatea va lua locul retoricii și vor fi disponibile dovezi convingătoare privind măsura în care sprijinul bugetar a fost mai eficient decât alte instrumente de ajutor sau a avut un impact asupra sărăciei;

               51.

               ia act de scrisoarea și nota adresate de comisarul Louis Michel, la 9 ianuarie 2009 [DR/amw/S(08)0418], lui Jacek Uczkiewicz, membru al Curții de Conturi Europene, și spre informare lui Herbert Bösch, președintele Comisiei pentru control bugetar, în care comisarul arăta că:

                           —

                           „conceperea și aplicarea programelor de sprijin bugetar pot fi îmbunătățite de către Comisie în conformitate cu observațiile CCE, printr-o abordare mai transparentă, mai structurată și mai formală”; precum și că

                           —

                           „se poate acorda sistematic atenție gestionării riscurilor și analizei măsurilor și condițiilor adecvate de salvgardare” (pagina 9 din nota intitulată „Răspuns la propunerea Curții de Conturi Europene de a aplica cerințele de bază ale gestionării finanțelor publice la determinarea eligibilității pentru sprijin bugetar”, anexată la scrisoare);

               52.

               salută faptul că observațiile Curții au fost acceptate de Comisie, precum și intențiile acesteia din urmă și așteaptă cu interes să fie informat privind structura detaliată și aplicarea acestei „abordări îmbunătățite” (ibidem, pagina 1);

         Curtea de Conturi Europeană

               53.

               invită Curtea să îl informeze cu privire la calitatea evaluării și gestionării riscurilor realizate de către Comisie și invită Curtea să efectueze mai multe audituri ale performanței în care să evalueze cheltuielile de dezvoltare în general și cele aferente sprijinului bugetar în special;

         Parlamentele țărilor beneficiare

               54.

               invită Comisia pentru control bugetar să stabilească contacte directe cu comisiile omoloage din parlamentele țărilor beneficiare selectate, pentru a le încuraja și a le sprijini în rolul lor de a asigura eficiența ajutoarelor prin activități de control parlamentar;

               55.

               îndeamnă Comisia să acorde prioritate sprijinirii țărilor partenere pentru ca acestea să-și dezvolte capacități de control parlamentar și de audit, în special atunci când ajutorul este furnizat prin sprijin bugetar, și invită Comisia să prezinte periodic rapoarte cu privire la progresele realizate;

               56.

               consideră că implicarea parlamentelor naționale, a societății civile și a autorităților locale din țările partenere este indispensabilă pentru ca acestea să aibă sentimentul că participă efectiv la acest proces; îndeamnă Comisia să depună toate eforturile pentru a îmbunătăți dialogul cu aceste organisme în diversele etape ale procesului de programare;

         Implicarea statelor ACP

               57.

               își exprimă îngrijorarea pentru „lipsa de implicare a statelor ACP” în asigurarea unor controale eficace asupra cheltuielilor FED și dezamăgirea că delegațiile nu pot să aibă „deplină încredere în controalele efectuate de serviciile ONC (ordonatori naționali de credite)” (punctul 36 din Raportul anual privind FED);

               58.

               remarcă faptul că existența ONC este obligatorie pentru statele ACP, dar nu și pentru țările în curs de dezvoltare care fac obiectul RELEX; invită Comisia să îl informeze despre avantajele și dezavantajele abordării FED și să analizeze cele mai bune practici din statele ACP pentru a îmbunătăți controlul serviciilor ONC asupra cheltuielilor FED;

               59.

               ia act, în continuare, de faptul că delegațiile raportează periodic serviciilor centrale ale EuropeAid „lipsa capacității și a resurselor la nivelul serviciilor ONC” (punctul 41 din Raportul anual privind FED); invită Comisia să îl informeze cu privire la feedback-ul dat delegațiilor pe această problemă;

         Resurse umane

               60.

               remarcă faptul că, în opinia Curții, efectivele Comisiei raportate la fondurile angajate sunt în scădere și că nu se prevăd creșteri semnificative ale personalului, în ciuda creșterii semnificative preconizate pentru angajamente în cadrul celui de al zecelea FED (punctul 33 din Raportul anual privind FED);

               61.

               este în totalitate de acord cu Curtea că „există riscul ca insuficiența sau distribuirea necorespunzătoare a personalului sau lipsa unor aptitudini sau cunoștințe specifice să aibă impact asupra calității controalelor, verificărilor și monitorizării” (punctul 33 din Raportul anual privind FED);

               62.

               invită Comisia să explice modul în care preconizează să gestioneze tensiunea – dacă nu contradicția – dintre nevoia de resurse umane suplimentare în cadrul delegațiilor și angajamentul său de a menține stabil efectivul după integrarea întregului personal aferent extinderii, fără cereri de noi posturi în perioada 2009-2013, și de a acoperi noile nevoi de personal din domenii cheie de politică exclusiv prin redistribuiri în cadrul și între departamente (13);

               63.

               consideră că s-ar putea elibera resurse umane suplimentare prin eliminarea divizării responsabilităților pentru dezvoltare între RELEX și DEV; invită actuala Comisie să ia măsurile necesare pentru a facilita această reorganizare în noua Comisie; consideră că actuala diviziune a muncii din domeniul cooperării pentru dezvoltare dintre DEV și RELEX nu permite Comisiei să participe pe deplin la favorizarea eforturilor internaționale de promovare a coerenței dezvoltării și a eficienței ajutorului; invită, de asemenea, Comisia să se asigure că eradicarea sărăciei constituie, fără echivoc, obiectivul principal al cooperării pentru dezvoltare;

               64.

               invită Comisia să ia măsurile necesare pentru a crește efectivele repartizate dispozitivului de gestiune și control al FED, ținând seama de creșterea previzibilă a volumului angajamentelor din cadrul celui de al zecelea FED;

         Comentarii privind concluziile și recomandările Curții

               65.

               ia notă cu satisfacție de faptul că Curtea recunoaște eforturile depuse de EuropeAid pentru elaborarea unei strategii de control; consideră că o strategie eficientă de control trebuie să aibă ca scop prevenirea
                  ex ante a erorilor și să nu urmărească în special recuperarea ex post a sumelor plătite nejustificat; invită Comisia să continue să își dezvolte strategia de control în lumina acestei abordări, care constituie o prioritate pentru autoritatea care acordă descărcarea de gestiune;

               66.

               este în întregime de acord cu recomandările exprimate de Curte la punctul 55 literele (a)-(g) și la punctul 56 literele (a)-(f) din Raportul anual privind FED; atrage în mod special atenția Comisiei asupra recomandărilor de la punctul 56 litera (a):
               „respectarea Acordului de la Cotonou ar trebui să fie apreciată în funcție de anumite criterii de referință, precum disponibilitatea unor conturi publicate și auditate la timp; aceste condiții ar trebui să fie îndeplinite înainte de acordarea sprijinului bugetar”
               și de la punctul 56 litera (d):
               „EuropeAid ar trebui să se asigure, înainte de începerea unui program de sprijin bugetar, că există o evaluare clară și completă a administrării finanțelor publice și că țara beneficiară dispune de un program de reformă credibil și relevant, conceput astfel încât să abordeze toate deficiențele semnificative într-un orizont de timp bine delimitat”;
               prin urmare, solicită Comisiei să acorde sprijin bugetar doar în cazurile în care gestionarea cheltuielilor publice este suficient de transparentă, responsabilă și eficientă sau, cel puțin, este posibil să dobândească aceste caracteristici în urma aplicării, într-o perioadă scurtă de timp, a unui program de reformă; în plus, evidențiază faptul că alegerea unor mecanisme financiare pentru un anumit sector ar trebui să fie direct legată de eficiența lor pentru acest domeniu specific de intervenție;

               67.

               invită Comisia să acorde prioritate aplicării rapide a acestor recomandări de o deosebită importanță pentru autoritatea care acordă descărcarea de gestiune, deoarece existența unor limite clare și convenite de comun acord asupra libertății executive este indispensabilă pentru o supraveghere parlamentară semnificativă;

         O nouă abordare pentru o nouă situație

               68.

               subliniază că modul în care țara beneficiară utilizează fondurile care îi sunt furnizate ca sprijin bugetar nu este sub controlul direct al Comisiei (și al altor donatori), deoarece este dreptul suveran al țării beneficiare în cauză să își gestioneze bugetul conform normelor și procedurilor bugetare naționale specifice;

               69.

               reamintește că în anumite țări beneficiare funcțiile aferente gestionării finanțelor publice, controlului intern și auditului sunt deseori insuficient de fiabile pentru a garanta că fondurile donatorilor sunt gestionate în mod adecvat și utilizate în scopurile cărora le sunt destinate;

               70.

               consideră că, ținând seama de atenția din ce în ce mai mare care se acordă aspectelor ce țin de răspundere și de interesul crescând manifestat de contribuabilii din țările donatoare față de rezultatele concrete ale ajutorului pentru dezvoltare, Comisia are tot interesul să cunoască riscurile asumate la acordarea de sprijin bugetar și să împărtășească aceste informații cu autoritatea care acordă descărcarea de gestiune, față de care este răspunzătoare;

               71.

               consideră, de asemenea, că Comisia ar trebui să informeze administrațiile din țările beneficiare de răspunderea sa și să le impună celor care gestionează fondurile în aval obligații similare;

         O declarație națională de transparență

               72.

               consideră, prin urmare, că ajutorul pentru dezvoltare în general și sprijinul bugetar în special ar trebui să fie condiționate de o declarație de transparență ex ante, emisă de guvernul țării beneficiare și semnată de ministrul său de finanțe, privind anumite aspecte care afectează guvernareaa și structura de răspundere a țării beneficiare;

               73.

               își exprimă convingerea că evaluarea și înțelegerea propriilor deficiențe de control de către o țară beneficiară vor oferi o motivație pentru îmbunătățire mai puternică decât auditurile și controalele impuse de o autoritate externă;

               74.

               consideră că o declarație națională de transparență va conduce la creșterea transparenței și răspunderii și va oferi donatorilor internaționali informații valoroase pentru a evalua în cunoștință de cauză transparența și fiabilitatea globale ale guvernării și structurii de răspundere din țara beneficiară;

               75.

               invită Comisia să își asume rolul de lider și să prezinte această propunere altor donatori internaționali, în special Băncii Mondiale, pentru dezvoltarea și aplicarea unui astfel de instrument de comun acord cu alți donatori; subliniază faptul că va trebui să se acorde o atenție deosebită naturii sancțiunilor aplicate în cazul emiterii cu intenție a unei declarații false;

               76.

               invită Comisia să îl informeze cu privire la un posibil calendar pentru aceste negocieri;

         Integrarea bugetului FED în bugetul general al Uniunii Europene

               77.

               salută angajamentul Comisiei de a depune din nou propunerea sa „de a include FED în buget în cadrul discuțiilor asupra viitorului cadru financiar” (14); invită Comisia să informeze periodic și integral Comisia pentru control bugetar a Parlamentului cu privire la pregătirile legate de această inițiativă;

               78.

               își reiterează sprijinul pentru integrarea FED în bugetul general al Uniunii Europene, deoarece consideră că acest lucru ar permite consolidarea coerenței, transparenței și eficacității FED și a dispozitivului său de control;

         Adaptarea controlului parlamentar la instrument

               79.

               consideră că rolul său în ceea ce privește sprijinul bugetar este de a trage la răspundere Comisia pentru rezultatele cheltuielilor și că sprijinul bugetar este un instrument care necesită o modificare a paradigmei de control de la un control asupra intrărilor la o verificare a rezultatelor, comparativ cu o serie de indicatori;

               80.

               consideră că, pentru a realiza acest lucru, va fi obligat să își dezvolte modalitățile de lucru; consideră că o subcomisie pentru controlul sprijinului bugetar instituită de Comisia sa pentru control bugetar ar constitui un instrument eficient pentru a se asigura că utilizarea ajutoarelor aduce beneficii populației din țara beneficiară și că contribuțiile cetățenilor la cheltuielile aferente ajutoarelor nu sunt deturnate;

         Facilitatea pentru investiții

               81.

               reamintește că, în punctele 20-24 din Rezoluția sa din 22 aprilie 2008 privind descărcarea de gestiune pentru execuția bugetului celui de al șaselea, de al șaptelea, de al optulea și de al nouălea Fond european de dezvoltare pentru exercițiul financiar 2006 (15), și-a exprimat îngrijorarea față de faptul că gestionarea facilității pentru investiții de către Banca Europeană de Investiții (BEI) nu face obiectul descărcării de gestiune; reamintește, de asemenea, că resursele FED constituie fonduri publice ce provin de la contribuabilii europeni, și nu de pe piețele financiare;

               82.

               regretă, așa cum a făcut-o și Curtea în Avizul său nr. 9/2007 privind propunerea de regulament al Consiliului privind regulamentul financiar aplicabil celui de al zecelea Fond european de dezvoltare (16), faptul că au fost create două domenii separate de gestiune, ceea ce limitează sfera descărcării de gestiune, creează nevoi suplimentare de coordonare între Comisie și BEI și îngreunează obținerea unei imagini de ansamblu asupra rezultatelor obținute;

               83.

               remarcă faptul că raportul anual al BEI privind facilitatea pentru investiții conține în special informații financiare și foarte puține – sau chiar deloc – informații privind rezultatele diverselor programe finanțate;

               84.

               invită BEI ca în rapoartele sale să se concentreze asupra rezultatelor și să prezinte informații complete, relevante și obiective privind rezultatele, obiectivele stabilite, obiectivele atinse și motivele eventualelor devieri, precum și evaluările realizate și un rezumat al rezultatelor lor;

               85.

               subliniază faptul că BEI acționează în statele ACP în temeiul Acordului de la Cotonou, ale cărui obiective principale sunt eradicarea sărăciei și promovarea dezvoltării durabile, și că, prin urmare, BEI trebuie să respecte aceste obiective în cadrul politicii sale de împrumut pentru aceste țări;

               86.

               invită Comisia să îl informeze asupra procedurilor specifice pe care le elaborează cu BEI pentru coordonarea eforturilor celor două instituții de a realiza obiectivele de dezvoltare ale UE, precum și asupra eficienței respectivelor proceduri;

               87.

               își exprimă îngrijorarea cu privire la imaginea BEI ca instituția cea mai puțin transparentă, cea mai puțin responsabilizată și cea mai puțin controlată democratic dintre organismele cărora li s-a încredințat implementarea politicilor UE și dintre instituțiile din domeniul finanțelor publice;

               88.

               invită BEI ca, în interesul Uniunii Europene și al valorilor sale și în vederea îmbunătățirii imaginii publice a BEI ca instituție, să prezinte justificări privind:

                           —

                           modul în care se conformează spiritului Regulamentului (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (17) și al Convenției de la Aarhus din 25 iunie 1998 privind accesul la informație, participarea publicului la luarea deciziei și accesul la justiție în probleme de mediu,

                           —

                           modul în care respectă angajamentele globale de dezvoltare ale UE și standardele stabilite de alte bănci multilaterale de dezvoltare,

                           —

                           modul în care faptul că finanțează proiecte mari consumatoare de capital din sectoarele extractive contribuie la eradicarea sărăciei,

                           —

                           orientările pe care le-a elaborat pentru investițiile în sectoarele energiei, silviculturii, transportului, apei și gestionării deșeurilor și dacă deciziile sale de investiții respectă integral orientările în cauză,

                           —

                           dacă cei foarte puțini experți în domeniul mediului care lucrează cu normă completă în cadrul BEI și care sunt responsabili pentru revizuirea întregului său portofoliu de împrumuturi și pentru asigurarea conformității cu politicile relevante sunt suficienți,

                           —

                           eficiența mecanismului său de reclamații pentru cetățenii afectați, la care ar trebui să aibă acces și cetățenii din afara Uniunii Europene,

                           —

                           eficiența măsurilor adoptate pentru combaterea corupției și a spălării de bani,

                           —

                           criteriile pe care le aplică pentru împrumuturile către sectorul privat, în plus față de standardele financiare de bază, și exhaustivitatea listei de beneficiari finali ai împrumuturilor sale către sectorul privat;

               89.

               invită Comisia să urmărească îndeaproape implementarea facilității pentru investiții pentru a garanta că își îndeplinește obiectivele de instrument de dezvoltare și să informeze periodic Comisia pentru control bugetar cu privire la concluziile sale;

               90.

               invită Comisia pentru control bugetar să își intensifice activitățile de control asupra activităților financiare ale BEI, sarcină care se înscrie în responsabilitățile comisiei respective în conformitate cu capitolul V punctul 3 din anexa VI la Regulamentul său de procedură.

      (1)  JO C 286, 10.11.2008, p. 273.

      (2)  JO C 277, 31.10.2008, p. 243.

      (3)  JO L 317, 15.12.2000, p. 3.

      (4)  JO L 287, 28.10.2005, p. 1.

      (5)  JO L 314, 30.11.2001, p. 1 și JO L 324, 7.12.2001, p. 1.

      (6)  JO L 109, 26.4.2007, p. 33.

      (7)  JO L 156, 29.5.1998, p. 108.

      (8)  JO L 317, 15.12.2000, p. 355.

      (9)  JO L 191, 7.7.1998, p. 53.

      (10)  JO L 83, 1.4.2003, p. 1.

      (11)  Declarația Comisiei privind articolul 5 din ICD, anexă la Comunicarea Comisiei adresată Parlamentului la 24 octombrie 2006 [COM(2006) 628].

      (12)  ISBN 978-92-79-10115-1 la adresa: http://ec.europa.eu/commission_barroso/michel/Policy/key_documents/docs/NH8108406ENC_web.pdf

      (13)  Raportul Comisiei: Planificarea și optimizarea resurselor umane în cadrul Comisiei pentru a servi priorităților UE [SEC(2007) 530], pagina 3, la adresa: http://www.europarl.europa.eu/meetdocs/2004_2009/documents/dv/sec_2007_5/sec_2007_530.pdf

      (14)  Documentul de lucru al personalului Comisiei [SEC(2008) 2579]. Anexa la raportul Comisiei către Parlamentul European privind măsurile luate în urma deciziilor de descărcare de gestiune pe anul 2006, pagina 86.

      (15)  JO L 88, 31.3.2009, p. 253.

      (16)  JO C 23, 28.1.2008, p. 3.

      (17)  JO L 145, 31.5.2001, p. 43.


title: Decizia (UE) 2015/877 a Comisiei din 4 iunie 2015 de modificare a Deciziilor 2009/568/CE, 2011/333/UE, 2011/381/UE, 2012/448/UE și 2012/481/UE în vederea prelungirii perioadei de valabilitate a criteriilor ecologice de acordare a etichetei ecologice a UE pentru anumite produse [notificată cu numărul C(2015) 3641] (Text cu relevanță pentru SEE)

text:
               6.6.2015

               RO

               Jurnalul Oficial al Uniunii Europene

               L 142/32

         DECIZIA (UE) 2015/877 A COMISIEI
   din 4 iunie 2015
   de modificare a Deciziilor 2009/568/CE, 2011/333/UE, 2011/381/UE, 2012/448/UE și 2012/481/UE în vederea prelungirii perioadei de valabilitate a criteriilor ecologice de acordare a etichetei ecologice a UE pentru anumite produse

         [notificată cu numărul C(2015) 3641]

   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (3) litera (c),
   după consultarea Comitetului pentru etichetare ecologică al Uniunii Europene,
   întrucât:

               (1)

               Decizia 2009/568/CE a Comisiei (2) expiră la 30 iunie 2015.

               (2)

               Decizia 2011/333/UE a Comisiei (3) expiră la 7 iunie 2015.

               (3)

               Decizia 2011/381/UE a Comisiei (4) expiră la 24 iunie 2015.

               (4)

               Decizia 2012/448/UE a Comisiei (5) expiră la 12 iulie 2015.

               (5)

               Decizia 2012/481/UE a Comisiei (6) expiră la 16 august 2015.

               (6)

               A fost realizată o evaluare menită să confirme relevanța și caracterul adecvat al criteriilor ecologice actuale, precum și al cerințelor de evaluare și de verificare aferente, stabilite prin Deciziile 2009/568/CE, 2011/333/UE, 2011/381/UE, 2012/448/UE și 2012/481/UE. Întrucât procesul de revizuire a criteriilor ecologice actuale și a cerințelor de evaluare și de verificare aferente stabilite în aceste decizii va demara în anul 2015, este necesară prelungirea perioadelor de valabilitate ale criteriilor ecologice respective și ale cerințelor de evaluare și de verificare aferente până la 31 decembrie 2018.

               (7)

               Prin urmare, Deciziile 2009/568/CE, 2011/333/UE, 2011/381/UE, 2012/448/UE și 2012/481/UE ar trebui modificate în consecință.

               (8)

               Măsurile prevăzute în prezenta decizie sunt conforme cu avizul comitetului instituit prin articolul 16 din Regulamentul (CE) nr. 66/2010,

         ADOPTĂ PREZENTA DECIZIE:
   Articolul 1
   Articolul 3 din Decizia 2009/568/CE se înlocuiește cu următorul text:

      „Articolul 3
      Criteriile ecologice pentru categoria de produse «hârtie absorbantă», precum și cerințele de evaluare și de verificare aferente sunt valabile până la 31 decembrie 2018.”

   Articolul 2
   Articolul 4 din Decizia 2011/333/UE se înlocuiește cu următorul text:

      „Articolul 4
      Criteriile ecologice pentru categoria de produse «hârtie de copiat și hârtie grafică», precum și cerințele de evaluare și de verificare aferente sunt valabile până la 31 decembrie 2018.”

   Articolul 3
   Articolul 4 din Decizia 2011/381/UE se înlocuiește cu următorul text:

      „Articolul 4
      Criteriile ecologice pentru categoria de produse «lubrifianți», precum și cerințele de evaluare și de verificare aferente sunt valabile până la 31 decembrie 2018.”

   Articolul 4
   Articolul 4 din Decizia 2012/448/UE se înlocuiește cu următorul text:

      „Articolul 4
      Criteriile ecologice pentru categoria de produse «hârtie de ziar», precum și cerințele de evaluare și de verificare aferente sunt valabile până la 31 decembrie 2018.”

   Articolul 5
   Articolul 4 din Decizia 2012/481/UE se înlocuiește cu următorul text:

      „Articolul 4
      Criteriile ecologice pentru categoria de produse «hârtie tipărită», precum și cerințele de evaluare și de verificare aferente sunt valabile până la 31 decembrie 2018.”

   Articolul 6
   Prezenta decizie se adresează statelor membre.

      Adoptată la Bruxelles, 4 iunie 2015.

            Pentru Comisie

         Karmenu VELLA

            Membru al Comisiei

      (1)  JO L 27, 30.1.2010, p. 1.

      (2)  Decizia 2009/568/CE a Comisiei din 9 iulie 2009 de stabilire a criteriilor ecologice de acordare a etichetei ecologice comunitare pentru hârtia absorbantă (JO L 197, 29.7.2009, p. 87).

      (3)  Decizia 2011/333/UE a Comisiei din 7 iunie 2011 de stabilire a criteriilor ecologice de acordare a etichetei ecologice a UE pentru hârtia de copiat și hârtia grafică (JO L 149, 8.6.2011, p. 12).

      (4)  Decizia 2011/381/UE a Comisiei din 24 iunie 2011 de stabilire a criteriilor ecologice de acordare a etichetei ecologice a UE pentru lubrifianți (JO L 169, 29.6.2011, p. 28).

      (5)  Decizia 2012/448/UE a Comisiei din 12 iulie 2012 de stabilire a criteriilor ecologice de acordare a etichetei ecologice a UE pentru hârtia de ziar (JO L 202, 28.7.2012, p. 26).

      (6)  Decizia 2012/481/UE a Comisiei din 16 august 2012 de stabilire a criteriilor ecologice de acordare a etichetei ecologice a UE pentru hârtia tipărită (JO L 223, 21.8.2012, p. 55).


title: Decizia Consiliului din 25 mai 1999 privind condițiile și modalitățile de efectuare a investigațiilor interne privind prevenirea fraudei, corupției și a oricăror activități ilegale care prejudiciază interesele Comunităților

text:
Anunţ juridic important

|

31999D0394

Official Journal L 149 , 16/06/1999 P. 0036 - 0038 Ediţie specială în limba cehă Chapter 01 Volume 03 P. 115  - 117 Ediţie specială în limba estonă Chapter 01 Volume 03 P. 115  - 117 Ediţie specială în limba maghiară Chapter 01 Volume 03 P. 115  - 117 Ediţie specială în limba lituaniană Chapter 01 Volume 03 P. 115  - 117 Ediţie specială în limba letonă Chapter 01 Volume 03 P. 115  - 117 Ediţie specială în limba malteză Chapter 01 Volume 03 P. 115  - 117 Ediţie specială în limba polonă Chapter 01 Volume 03 P. 115  - 117 Ediţie specială în limba slovacă Chapter 01 Volume 03 P. 115  - 117 Ediţie specială în limba slovenă Chapter 01 Volume 03 P. 115  - 117

		19990525Decizia Consiliuluidin 25 mai 1999privind condițiile și modalitățile de efectuare a investigațiilor interne privind prevenirea fraudei, corupției și a oricăror activități ilegale care prejudiciază interesele Comunităților(1999/394/CE, Euratom)COMISIA COMUNITĂȚILOR EUROPENE,având în vedere Tratatul de instituire a Comunității Europene și, în special, articolul 207 alineatul (3) al acestuia,având în vedere Tratatul de instituire a Comunității Europene a Energiei Atomice și, în special, articolul 121 alineatul (3) al acestuia,având în vedere regulamentul de procedură al Consiliului și, în special, articolul 21 alineatul (2) al acestuia,(1) întrucât Regulamentul (CE) nr. 1073/1999 al Parlamentului European și al Consiliului din 25 mai 1999 [1] și Regulamentul (Euratom) nr. 1074/1999 al Consiliului din 25 mai 1999 [2] privind investigațiile efectuate de Oficiul European de Luptă Anti-Fraudă (OLAF) prevede că oficiul este cel ce inițiază și conduce investigațiile administrative în cadrul instituțiilor, organelor și organismelor înființate prin sau pe baza tratatelor CE sau Euratom;(2) întrucât responsabilitatea Oficiului European de Luptă Anti-Fraudă, astfel cum este stabilită de Comisie, se extinde dincolo de protejarea intereselor financiare pentru a include toate activitățile desfășurate de oficiu în legătură cu necesitatea de protecție a intereselor Comunității împotriva conduitelor necorespunzătoare care pot da naștere la acțiuni administrative sau penale;(3) întrucât domeniul luptei împotriva fraudei ar trebui extins și eficiența acesteia mărită prin valorificarea experienței în domeniul investigațiilor administrative;(4) întrucât, prin urmare, pe baza autonomiei lor administrative, toate instituțiile, organele și organismele ar trebui să încredințeze oficiului conducerea investigațiilor administrative interne pentru punerea în evidență a unor fapte grave legate de exercitarea îndatoririlor profesionale, ce pot constitui o neîndeplinire a obligațiilor funcționarilor și agenților Comunităților, astfel cum se prevede la articolele 11, 12, al doilea și al treilea paragraf, articolele 13, 14, 16 si 17, primul paragraf, din Statutul funcționarilor Comunităților Europene și al Regimului aplicabil celorlalți agenți ai Comunităților Europene (denumit în continuare "statutul"), în detrimentul intereselor acestor Comunități și susceptibilă să determine măsuri disciplinare sau, după caz, de natură penală, sau o administrare necorespunzătoare gravă, conform articolului 22 din statut, sau nerespectarea obligațiilor analoage ale membrilor, conducătorilor sau personalului instituțiilor, organelor și organismelor Comunităților care nu sunt supuși statutului sau neîndeplinirea obligațiilor impuse de dreptul comunitar membrilor Consiliului și organelor sale în contextul îndatoririlor profesionale pe care le exercită în această calitate;(5) întrucât asemenea investigații ar trebui efectuate în condiții echivalente în toate instituțiile, organismele, oficiile și agențiile Comunității; întrucât atribuirea acestei sarcini oficiului nu ar trebui să afecteze responsabilitățile instituțiilor, organismelor, oficiilor sau agențiilor și nu ar trebui să diminueze în nici un fel protecția juridică a persoanelor în cauză;(6) întrucât până la modificarea statutului ar trebui stabilite modalitățile practice ale modului în care membrii instituțiilor și organismelor, conducătorii oficiilor și agențiilor, precum și funcționarii și agenții instituțiilor, organismelor, precum și ai oficiilor și agențiilor urmează să coopereze pentru ca investigațiile interne să se deruleze corespunzător;(7) întrucât Regulamentul (CE) nr. 1073/1999 și Regulamentul (Euratom) nr. 1074/1999 prevede, în articolul 4 alineatul (6), că fiecare instituție, organism, oficiu și agenție urmează să adopte o decizie care conține, în special, norme privind obligația membrilor, conducătorilor, funcționarilor și a altor agenți ai instituțiilor, organismelor, oficiilor și agențiilor de a coopera cu angajații oficiului și de a le furniza informații, procedurile care urmează a fi respectate de către angajații oficiului atunci când aceștia efectuează investigații interne, precum și garantarea drepturilor persoanelor interesate de o investigație internă;(8) întrucât Acordul interinstituțional din 25 mai 1999 dintre Parlamentul European, Consiliul Uniunii Europene și Comisia Comunităților Europene privind investigațiile interne desfășurate de Oficiului European de Luptă Anti-Fraudă (OLAF) [3] obligă instituțiile semnatare, precum și instituțiile, organismele, oficiile și agențiile ce au aderat la acord să adopte o decizie internă în conformitate cu modelul atașat la acord și să nu se abată de la acel model decât dacă cerințele lor specifice impun o asemenea abatere ca necesitate tehnică;(9) întrucât nu există cerințe specifice care să determine ca o necesitate tehnică să se abată de la decizia model în ceea ce privește funcționarii și alți agenți ai Secretariatului General al Consiliului (denumit în continuare "Secretariatul General");(10) întrucât Consiliul ar trebui să încredințeze oficiului sarcina efectuării în cadrul său de investigații administrative, cu scopul de a cerceta situații grave, ce ar putea constitui o neîndeplinire a obligațiilor impuse de dreptul comunitar persoanelor care sunt membre ale Consiliului și ale organismelor acestuia; întrucât, cu toate acestea, ar trebui să se țină seama de faptul că, spre deosebire de membrii altor instituții, membrii Consiliului și ai organismelor sale exercită în principal funcții cu caracter național și, în exercitarea acestora, ei rămân supuși legii lor naționale, întrucât, prin urmare, aplicarea prezentei decizii ar trebui limitată la activitățile profesionale efectuate de aceste persoane în calitatea lor de membri ai instituției sau ai organelor sale;(11) întrucât oficiul nu dispune de competențe juridice și efectuează exclusiv investigații administrative; întrucât asemenea investigații ar trebui să fie efectuate în deplină conformitate cu dispozițiile relevante ale tratatelor de instituire a Comunităților Europene, în special cu cele ale Protocolului privind privilegiile și imunitățile, ale textelor de punere în aplicare a acestora și ale statutului;(12) întrucât aceste investigații urmează să fie efectuate în conformitate cu condițiile și modalitățile prevăzute de regulamentele Comunității Europene și ale Comunității Europene a Energiei Atomice; întrucât aceste regulamente nu conferă, cu toate acestea, oficiului dreptul de acces la clădirile ocupate de statele membre, în special de reprezentanții lor permanenți;(13) întrucât decizia internă prevăzută de acordul interinstituțional se limitează strict la definirea obligației de cooperare cu oficiul și de furnizare de informații către acesta, a obligației Oficiului de Securitate de a asista angajații oficiului și, reciproc, a obligației oficiului de a informa persoanele împotriva cărora s-au formulat acuzații ca urmare a unei investigații,DECIDE:Articolul 1Obligația de a coopera cu oficiulSecretarul general, serviciile și orice funcționar sau agent al Secretariatului General are obligația să coopereze pe deplin cu angajații oficiului și să ofere orice tip de asistență necesară investigației. În acest scop, aceștia furnizează angajaților oficiului orice informație sau explicație necesară.Fără a aduce atingere dispozițiilor relevante din tratatele de instituire a Comunităților Europene, în special ale Protocolului privind privilegiile și imunitățile, și ale textelor de punere în aplicare a acestora, membrii Consiliului și ai organelor acestuia cooperează pe deplin cu oficiul.Articolul 2Obligația de informareOrice funcționar sau agent al Secretariatului General care are cunoștință de dovezi care dau naștere unei prezumții cu privire la existența unor posibile cazuri de fraudă, corupție sau orice altă activitate ilegală, care aduce atingere intereselor Comunităților, sau fapte grave privind exercitarea îndatoririlor profesionale, ce pot constitui o neîndeplinire a obligațiilor funcționarilor și agenților Comunităților, susceptibilă să determine măsuri disciplinare sau, după caz, de natură penală, sau neîndeplinirea obligațiilor impuse de dreptul comunitar membrilor Consiliului și organelor acestuia în contextul îndatoririlor pe care le exercită în această calitate, atunci când această neîndeplinire aduce atingere intereselor Comunităților, își informează, fără întârziere, șeful de serviciu sau directorul general sau, în cazul în care consideră necesar, secretarul general sau oficiul direct.Secretarul general, directorii generali și șefii de serviciu ai secretariatului general transmit, fără întârziere, oficiului orice dovezi de care au cunoștință și cu privire la care se poate prezuma existența neregulilor menționate de primul paragraf.Funcționarii sau agenții Secretariatului General nu trebuie să fie supuși în nici un fel unui tratament inechitabil sau discriminatoriu ca rezultat al comunicării informațiilor la care se face referire în primul și al doilea paragraf.Membrii Consiliului și reprezentanții permanenți care iau cunoștință de fapte de tipul celor menționate la primul paragraf informează pe președintele Consiliului sau, în cazul în care consideră necesar, oficiul direct. Delegații statelor membre care iau cunoștință de fapte de tipul celor menționate la primul paragraf îl informează pe reprezentantul permanent al statului lor membru.Articolul 3Asistența din partea Oficiului de SecuritateLa cererea directorului oficiului, Oficiul de Securitate al Secretariatului General acordă asistență oficiului la desfășurarea efectivă a investigațiilor.Articolul 4Informarea părții interesateAtunci când apare posibilitatea implicării personale a unui membru al Consiliului sau a unuia dintre organele sale, sau a unui funcționar sau agent al Secretariatului General, partea respectivă este informată de îndată cu condiția ca aceasta să nu pună în pericol desfășurarea investigației. În orice caz, nu pot fi formulate concluzii nominalizând una din aceste persoane odată investigația încheiată fără ca partea interesată să își fi putut exprima punctul de vedere cu privire la toate faptele ce o privesc.În cazuri ce necesită păstrarea secretului absolut în scopul efectuării investigației și utilizarea de proceduri de investigație de competența unei autorități judiciare naționale, respectarea obligației de a invita persoana în cauză să-și exprime opiniile poate fi amânată cu acordul președintelui Consiliului sau, după caz, al secretarului general.Articolul 5Informații privind încheierea investigației, fără a se continua acțiuneaÎn cazul în care, în urma unei investigații interne, nu se poate reține nici o acuzație împotriva persoanei în cauză, investigația internă ce o viza se încheie, fără să mai fie întreprinsă nici o acțiune, prin decizia directorului oficiului, care informează partea interesată în scris.Articolul 6Ridicarea imunitățiiOrice cerere din partea poliției sau a autorității judiciare naționale privind ridicarea imunității de jurisdicție a unui funcționar sau agent al Secretariatului General privind posibile cazuri de fraudă, corupție sau orice altă activitate ilegală, se transmite directorului oficiului pentru a-și exprima opinia. În cazul în care o cerere de ridicare a imunității privește un membru al Consiliului sau al unuia din organele sale, oficiul este informat cu privire la aceasta.Articolul 7Data intrării în vigoarePrezenta decizie intră în vigoare la 1 iunie 1999.Adoptată la Bruxelles, 25 mai 1999.Pentru ConsiliuPreședinteleH. Eichel[1] JO L 136, 31.5.1999, p. 1.[2] JO L 136, 31.5.1999, p. 8.[3] JO L 136, 31.5.1999, p. 15.--------------------------------------------------


title: Decizia Consiliului din 26 aprilie 2004 privind aderarea Comunității la Convenția privind conservarea și gestionarea rezervelor de pești mari migratori din Oceanul Pacific de Vest și Central

text:
Anunţ juridic important

|

32005D0075

Official Journal L 032 , 04/02/2005 P. 0001 - 0002

		20040426Decizia Consiliuluidin 26 aprilie 2004privind aderarea Comunității la Convenția privind conservarea și gestionarea rezervelor de pești mari migratori din Oceanul Pacific de Vest și Central(2005/75/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 37 coroborat cu prima teză din primul paragraf alineatul (2) articolul 300 și al doilea paragraf alineatul (3) articolul 300,având în vedere propunerea Comisiei,având în vedere avizul Parlamentului European [1],întrucât:(1) Comunitatea are competența de a adopta măsuri pentru conservarea și gestionarea rezervelor de pește și de a încheia acorduri cu alte țări și organizații internaționale.(2) Comunitatea este parte contractantă a Convenției Organizației Națiunilor Unite privind dreptul mării, care obligă toți membrii comunității internaționale să coopereze pentru conservarea și gestionarea resurselor biologice ale mării.(3) Comunitatea a semnat Acordul privind punerea în aplicare a dispozițiilor Convenției Organizației Națiunilor Unite privind dreptul mării din 10 decembrie 1982 pentru conservarea și gestionarea populațiilor transzonale de pești și a rezervelor de pești mari migratori [2] (Acordul Organizației Națiunilor Unite privind rezervele de pește din 1995).(4) Convenția privind conservarea și gestionarea rezervelor de pești mari migratori din Oceanul Pacific de Vest și Central a fost deschisă semnării în cadrul celei de-a șaptea sesiuni a conferinței multilaterale la nivel înalt din Honolulu, la 5 septembrie 2000.(5) Această convenție este deschisă aderării Comunității în conformitate cu dispozițiile articolului 35.(6) Această convenție încearcă să asigure, prin gestionare eficientă, conservarea și utilizarea durabilă pe termen lung a rezervelor de pești mari migratori din Oceanul Pacific de Vest și Central în conformitate cu Convenția Organizației Națiunilor Unite privind dreptul mării și cu Acordul Organizației Națiunilor Unite privind rezervele de pește din 1995.(7) Pescarii din Comunitate își desfășoară activitatea în zona convenției. Prin urmare, este în interesul Comunității să devină membru cu puteri depline al organizației regionale pentru pescuit care se va constitui în baza acestei convenții, în conformitate cu obligațiile sale în temeiul dreptului internațional al mării. Prin urmare, Comunitatea ar trebui să adere la această convenție,DECIDE:Articolul 1Se aprobă aderarea Comunității Europene la Convenția privind conservarea și gestionarea rezervelor de pești mari migratori din Oceanul Pacific de Vest și Central.Textul convenției se anexează la prezenta decizie.Articolul 2Președintele Consiliului este autorizat să numească persoana (persoanele) împuternicită(e) să înainteze instrumentul de aderare Guvernului Noii Zeelande în conformitate cu articolul 35 din convenție.Adoptată la Luxemburg, 26 aprilie 2004.Pentru ConsiliuPreședinteleJ. Walsh[1] Aviz adoptat la 1 aprilie 2004 (nepublicat încă în Jurnalul Oficial).[2] JO L 189, 3.7.1998, p. 16.--------------------------------------------------


title: 2010/145/PESC: Decizia 2010/145/PESC a Consiliului din 8 martie 2010 de reînnoire a măsurilor stabilite în sprijinul punerii efective în aplicare a mandatului Tribunalului Penal Internațional pentru Fosta Iugoslavie (TPII)

text:
               9.3.2010

               RO

               Jurnalul Oficial al Uniunii Europene

               L 58/8

         DECIZIA 2010/145/PESC A CONSILIULUI
   din 8 martie 2010
   de reînnoire a măsurilor stabilite în sprijinul punerii efective în aplicare a mandatului Tribunalului Penal Internațional pentru Fosta Iugoslavie (TPII)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 16 aprilie 2003, Consiliul a adoptat Poziția comună 2003/280/PESC de sprijinire a punerii efective în aplicare a mandatului TPII (1).

               (2)

               La 30 martie 2004, Consiliul a adoptat Poziția comună 2004/293/PESC privind reînnoirea măsurilor stabilite în sprijinul punerii efective în aplicare a mandatului Tribunalului Penal Internațional pentru Fosta Iugoslavie (TPII) (2).

               (3)

               Poziția comună 2004/293/PESC a fost prelungită ultima dată prin Poziția comună 2009/164/PESC din 26 februarie 2009 de reînnoire a măsurilor stabilite în sprijinul punerii efective în aplicare a mandatului Tribunalului Penal Internațional pentru Fosta Iugoslavie (TPII) (3) până la 16 martie 2010.

               (4)

               Anumite persoane acuzate de TPII continuă să se afle în libertate și s-a dovedit că acestea sunt ajutate în eforturile lor de a continua să se sustragă justiției.

               (5)

               Măsurile prevăzute în Poziția comună 2004/293/PESC ar trebui să fie reînnoite pentru încă 12 luni,

         ADOPTĂ PREZENTA DECIZIE:
   Articolul 1
   (1)   Statele membre adoptă măsurile necesare pentru a împiedica intrarea sau deplasarea în tranzit pe teritoriul lor a persoanelor menționate în lista din anexă, care desfășoară activități menite să ajute persoane aflate în libertate să se sustragă în continuare justiției, deși au comis crimele de care au fost acuzate de către TPII, sau care, de altfel, acționează într-un mod care ar putea împiedica TPII să își îndeplinească în mod corespunzător mandatul.
   (2)   Un stat membru nu este obligat, în temeiul alineatului (1), să refuze propriilor resortisanți accesul pe teritoriul său.
   (3)   Alineatul (1) se aplică fără a aduce atingere cazurilor în care un stat membru se supune unei obligații de drept internațional, și anume:

               (a)

               în calitate de țară gazdă a unei organizații internaționale interguvernamentale;

               (b)

               în calitate de țară gazdă a unei conferințe internaționale convocate de Organizația Națiunilor Unite sau desfășurate sub auspiciile acesteia;

               (c)

               în temeiul unui acord multilateral care conferă privilegii și imunități; sau

               (d)

               în temeiul Tratatului de Conciliere din 1929 (Pactul Lateran) încheiat de Sfântul Scaun (Statul Cetății Vaticanului) și Italia.

         (4)   Se consideră că alineatul (3) se aplică de asemenea în cazul în care un stat membru este țară gazdă a Organizației pentru Securitate și Cooperare în Europa (OSCE).
   (5)   Consiliul este informat în mod corespunzător în toate cazurile în care un stat membru acordă o derogare în temeiul alineatelor (3) sau (4).
   (6)   Statele membre pot face derogări de la măsurile menționate la alineatul (1), în cazul în care deplasarea unei persoane este justificată din motive umanitare urgente sau în cazul în care persoana respectivă se deplasează pentru a participa la reuniuni interguvernamentale, inclusiv la reuniuni a căror inițiativă aparține Uniunii Europene sau la reuniuni găzduite de un stat membru care asigură în acel moment președinția OSCE, în cazul în care la aceste reuniuni se poartă un dialog politic care vizează direct sprijinirea TPII în îndeplinirea mandatului său.
   (7)   Orice stat membru care dorește să acorde derogări în sensul alineatului (6) informează în scris Consiliul cu privire la aceasta. Se consideră că derogarea este acordată, cu excepția cazului în care unul sau mai mulți membri ai Consiliului se opun în scris în patruzeci și opt de ore de la primirea comunicării în cauză. În cazul în care unul sau mai mulți membri ai Consiliului se opun, Consiliul, hotărând cu majoritate calificată, poate decide acordarea derogării propuse.
   (8)   În cazul în care, în aplicarea alineatelor (3), (4), (6) și (7), un stat membru autorizează persoanele menționate în anexă să intre sau să se deplaseze în tranzit pe teritoriul său, această autorizație se limitează la obiectivul pentru care a fost acordată și la persoanele în cauză.
   Articolul 2
   Consiliul, hotărând la propunerea Înaltului Reprezentant al Uniunii pentru afaceri externe și politica de securitate sau a unui stat membru, modifică în măsura în care este necesar lista din anexă.
   Articolul 3
   Pentru ca dispozițiile menționate anterior să aibă cel mai mare impact posibil, Uniunea încurajează statele terțe să adopte măsuri restrictive analoge celor prevăzute de prezenta decizie.
   Articolul 4
   (1)   Prezenta decizie produce efecte de la data adoptării. Aceasta expiră la 16 martie 2011.
   (2)   Prezenta decizie este revizuită în mod constant. Aceasta este reînnoită sau modificată, după caz, în cazul în care Consiliul consideră că obiectivele definite de aceasta nu au fost îndeplinite.
   Articolul 5
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 8 martie 2010.

            Pentru Consiliu

            Președintele

         C. CORBACHO

      (1)  JO L 101, 23.4.2003, p. 22.

      (2)  JO L 94, 31.3.2004, p. 65.

      (3)  JO L 55, 27.2.2009, p. 44.

      ANEXĂ
      1.   BILBIJA, Milorad
      Fiul lui Svetko BILBIJA
      Data și locul nașterii: 13.8.1956, Sanski Most, Bosnia și Herțegovina
      Pașaport nr.: 3715730
      Carte de identitate nr.: 03GCD9986
      Cod numeric personal: 1308956163305
      Alias:
      Adresă: Brace Pantica 7, Banja Luka, Bosnia și Herțegovina
      2.   BJELICA, Milovan
      Data și locul nașterii: 19.10.1958, Rogatica, Bosnia și Herțegovina
      Pașaport nr.: 0000148, eliberat la 26.7.1998 la Srpsko Sarajevo (anulat)
      Carte de identitate nr.: 03ETA0150
      Cod numeric personal: 1910958130007
      Alias: Cicko
      Adresă: Societatea CENTREK, Pale, Bosnia și Herțegovina
      3.   ECIM (EĆIM), Ljuban
      Data și locul nașterii: 6.1.1964, Sviljanac, Bosnia și Herțegovina
      Pașaport nr.: 0144290, eliberat la 21.11.1998 la Banja Luka (anulat)
      Carte de identitate nr.: 03GCE3530
      Cod numeric personal: 0601964100083
      Alias:
      Adresă: Ulica Stevana Mokranjca 26, Banja Luka, Bosnia și Herțegovina
      4.   HADZIC (HADŽIĆ), Goranka
      Fiica lui: Branko și Milena HADZIC (HADŽIĆ)
      Data și locul nașterii: 18.6.1962, localitatea Vinkovci, Croația
      Pașaport nr.:
      Carte de identitate nr.: 1806962308218 (JMBG), Carte de identitate nr. 569934/03
      Alias:
      Adresă: Aranj Janosa 9, Novi Sad, Serbia
      Relația cu persoane acuzate de crime de război: sora lui Goran HADZIC (HADŽIĆ)
      5.   HADZIC (HADŽIĆ), Ivana
      Fiica lui: Goran și Zivka HADZIC (HADŽIĆ)
      Data și locul nașterii: 25.2.1983, Vukovar, Croația
      Pașaport nr.:
      Carte de identitate nr.:
      Alias:
      Adresă: Aranj Janosa 9, Novi Sad, Serbia
      Relația cu persoane acuzate de crime de război: fiica lui Goran HADZIC (HADŽIĆ)
      6.   HADZIC (HADŽIĆ), Srecko (Srećko)
      Fiul lui: Goran și Zivka HADZIC (HADŽIĆ)
      Data și locul nașterii: 8.10.1987, Vukovar, Croația
      Pașaport nr.:
      Carte de identitate nr.:
      Alias:
      Adresă: Aranj Janosa 9, Novi Sad, Serbia
      Relația cu persoane acuzate de crime de război: fiul lui Goran HADZIC (HADŽIĆ)
      7.   HADZIC (HADŽIĆ), Zivka (Živka)
      Fiica lui: Branislav NUDIC (NUDIĆ)
      Data și locul nașterii: 9.6.1957, Vinkovci, Croația
      Pașaport nr.:
      Carte de identitate nr.:
      Alias:
      Adresă: Aranj Janosa 9, Novi Sad, Serbia
      Relația cu persoane acuzate de crime de război: soția lui Goran HADZIC (HADŽIĆ)
      8.   JOVICIC (JOVIČIĆ), Predrag
      Fiul lui Desmir JOVICIC (JOVIČIĆ)
      Data și locul nașterii: 1.3.1963, Pale, Bosnia și Herțegovina
      Pașaport nr.: 4363551
      Carte de identitate nr.: 03DYA0852
      Cod numeric personal: 0103963173133
      Alias:
      Adresă: Milana Simovica 23, Pale, Bosnia și Herțegovina
      9.   KESEROVIC (KESEROVIĆ), Dragomir
      Fiul lui Slavko
      Data și locul nașterii: 8.6.1957, Piskavica/Banja Luka, Bosnia și Herțegovina
      Pașaport nr.: 4191306
      Carte de identitate nr.: 04GCH5156
      Cod numeric personal: 0806957100028
      Alias:
      Adresă:
      10.   KIJAC, Dragan
      Data și locul nașterii: 6.10.1955, Sarajevo, Bosnia și Herțegovina
      Pașaport nr.:
      Carte de identitate nr.:
      Cod numeric personal:
      Alias:
      Adresă:
      11.   KOJIC (KOJIĆ), Radomir
      Fiul lui Milanko și Zlatana
      Data și locul nașterii: 23.11.1950, Bijela Voda, Sokolac, Bosnia și Herțegovina
      Pașaport nr.: 4742002. Eliberat în 2002 la Sarajevo. Expirat în 2007
      Carte de identitate nr.: 03DYA1935. Eliberată la 7.7.2003 în Sarajevo
      Cod numeric personal: 2311950173133
      Alias: Mineur sau Ratko
      Adresă: Trifka Grabeza 115, Pale, sau Hotel KRISTAL, Jahorina, Bosnia și Herțegovina
      12.   KOVAC (KOVAČ), Tomislav
      Fiul lui Vaso
      Data și locul nașterii: 4.12.1959, Sarajevo, Bosnia și Herțegovina
      Pașaport nr.:
      Carte de identitate nr.:
      Cod numeric personal: 0412959171315
      Alias: Tomo
      Adresă: Bijela, Muntenegru; și Pale, Bosnia și Herțegovina
      13.   KUJUNDZIC (KUJUNDŽIĆ), Predrag
      Fiul lui Vasilija
      Data și locul nașterii: 30.1.1961, Suho Pole, Doboj, Bosnia și Herțegovina
      Pașaport nr.:
      Carte de identitate nr.: 03GFB1318
      Cod numeric personal: 3001961120044
      Alias: Predo
      Adresă: Doboj, Bosnia și Herțegovina
      14.   LUKOVIC (LUKOVIĆ), Milorad Ulemek
      Data și locul nașterii: 15.5.1968, Belgrad, Serbia
      Pașaport nr.:
      Carte de identitate nr.:
      Cod numeric personal:
      Alias: Legija [identitate falsă IVANIC, Zeljko (IVANIĆ, Željko)]
      Adresă: încarcerat (închisoarea locală Belgrad, Bacvanska 14, Belgrad)
      15.   MALIS (MALIŠ), Milomir
      Fiul lui Dejan MALIS (MALIŠ)
      Data și locul nașterii: 3.8.1966, Bjelice
      Pașaport nr.:
      Carte de identitate nr.:
      Cod numeric personal: 0308966131572
      Alias:
      Adresă: Vojvode Putnika, Foca, Bosnia și Herțegovina
      16.   MANDIC (MANDIĆ), Momcilo (Momčilo)
      Data și locul nașterii: 1.5.1954, Kalinovik, Bosnia și Herțegovina
      Pașaport nr.: 0121391. Eliberat la 12.5.1999 la Srpsko Sarajevo, Bosnia și Herțegovina (anulat)
      Carte de identitate nr.:
      Cod numeric personal: 0105954171511
      Alias: Momo
      Adresă: încarcerat
      17.   MARIC (MARIĆ), Milorad
      Fiul lui Vinko MARIC (MARIĆ)
      Data și locul nașterii: 9.9.1957, Visoko, Bosnia și Herțegovina
      Pașaport nr.: 4587936
      Carte de identitate nr.: 04GKB5268
      Cod numeric personal: 0909957171778
      Alias:
      Adresă: Vuka Karadzica 148, Zvornik, Bosnia și Herțegovina
      18.   MICEVIC (MIĆEVIĆ), Jelenko
      Fiul lui Luka și Desanka, nume înainte de căsătorie: SIMIC (SIMIĆ)
      Data și locul nașterii: 8.8.1947, Borci, lângă Konjic, Bosnia și Herțegovina
      Pașaport nr.: 4166874
      Carte de identitate nr.: 03BIA3452
      Cod numeric personal: 0808947710266
      Alias: Filaret
      Adresă: Mănăstirea Milesevo, Serbia
      19.   MLADIC (MLADIĆ), Biljana [numele anterior căsătoriei: STOJCEVSKA (STOJČEVSKA)]
      Fiica lui: Strahilo STOJCEVSKI (STOJČEVSKI) și Svetlinka STOJCEVSKA (STOJČEVSKA)
      Data și locul nașterii: 30.5.1972, Skopje, Fosta Republică Iugoslavă a Macedoniei
      Pașaport nr.:
      Carte de identitate nr.: 3005972455086 (JMBG)
      Alias:
      Adresă: înregistrată la Blagoja Parovica 117a, Belgrad, dar locuiește la Vidikovacki venac 83, Belgrad, Serbia
      Relația cu persoane acuzate de crime de război: nora lui Ratko MLADIC (MLADIĆ)
      20.   MLADIC (MLADIĆ), Bosiljka [numele anterior căsătoriei: JEGDIC (JEGDIĆ)]
      Fiica lui Petar JEGDIC (JEGDIĆ)
      Data și locul nașterii: 20.7.1947, Okrugljaca, localitatea Virovitica, Croația
      Carte de identitate nr.: 2007947455100 (JMBG)
      Carte de identitate: T77619, eliberată la 31.5.1992 de SUP Belgrad
      Adresă: Blagoja Parovica 117a, Belgrad, Serbia
      Relația cu persoane acuzate de crime de război: soția lui Ratko MLADIC (MLADIĆ)
      21.   MLADIC (MLADIĆ), Darko
      Fiul lui: Ratko și Bosiljka MLADIC (MLADIĆ)
      Data și locul nașterii: 19.8.1969, Skopje, Fosta Republică Iugoslavă a Macedoniei
      Pașaport nr.: pașaport Serbia și Muntenegru nr. 003220335, eliberat la 26.2.2002
      Carte de identitate nr.: 1908969450106 (JMBG); carte de identitate personală B112059, eliberată la 8.4.1994 de SUP Belgrad
      Alias:
      Adresă: Vidikovacki venac 83, Belgrad, Serbia
      Relația cu persoane acuzate de crime de război: fiul lui Ratko MLADIC (MLADIĆ)
      22.   NINKOVIC (NINKOVIĆ), Milan
      Fiul lui Simo
      Data și locul nașterii: 15.6.1943, Doboj, Bosnia și Herțegovina
      Pașaport nr.: 3944452
      Carte de identitate nr.: 04GFE3783
      Cod numeric personal: 1506943120018
      Alias:
      Adresă:
      23.   OSTOJIC (OSTOJIĆ), Velibor
      Fiul lui Jozo
      Data și locul nașterii: 8.8.1945, Celebici, Foca, Bosnia și Herțegovina
      Pașaport nr.:
      Carte de identitate nr.:
      Cod numeric personal:
      Alias:
      Adresă:
      24.   OSTOJIC (OSTOJIĆ), Zoran
      Fiul lui Mico OSTOJIC (OSTOJIĆ)
      Data și locul nașterii: 29.3.1961, Sarajevo, Bosnia și Herțegovina
      Pașaport nr.:
      Carte de identitate nr.: 04BSF6085
      Cod numeric personal: 2903961172656
      Alias:
      Adresă: Malta 25, Sarajevo, Bosnia și Herțegovina
      25.   PAVLOVIC (PAVLOVIĆ), Petko
      Fiul lui Milovan PAVLOVIC (PAVLOVIĆ)
      Data și locul nașterii: 6.6.1957, Ratkovici, Bosnia și Herțegovina
      Pașaport nr.: 4588517
      Carte de identitate nr.: 03GKA9274
      Cod numeric personal: 0606957183137
      Alias:
      Adresă: Vuka Karadjica 148, Zvornik, Bosnia și Herțegovina
      26.   POPOVIC (POPOVIĆ), Cedomir (Čedomir)
      Fiul lui Radomir POPOVIC (POPOVIĆ)
      Data și locul nașterii: 24.3.1950, Petrovici
      Pașaport nr.:
      Carte de identitate nr.: 04FAA3580
      Cod numeric personal: 2403950151018
      Alias:
      Adresă: Crnogorska 36, Bileca, Bosnia și Herțegovina
      27.   PUHALO, Branislav
      Fiul lui Djuro
      Data și locul nașterii: 30.8.1963, Foca, Bosnia și Herțegovina
      Pașaport nr.:
      Carte de identitate nr.:
      Cod numeric personal: 3008963171929
      Alias:
      Adresă:
      28.   RADOVIC (RADOVIĆ), Nade
      Fiul lui Milorad RADOVIC (RADOVIĆ)
      Data și locul nașterii: 26.1.1951, Foca, Bosnia și Herțegovina
      Pașaport nr.: pașaport vechi nr. 0123256 (anulat)
      Carte de identitate nr.: 03GJA2918
      Cod numeric personal: 2601951131548
      Alias:
      Adresă: Stepe Stepanovica 12, Foca/Srbinje, Bosnia și Herțegovina
      29.   RATIC (RATIĆ), Branko
      Data și locul nașterii: 26.11.1957, MIHALJEVCI SLAVONSKA POZEGA, Bosnia și Herțegovina
      Pașaport nr.: 0442022. Eliberat la 17.9.1999 la Banja Luka
      Carte de identitate nr.: 03GCA8959
      Cod numeric personal: 2611957173132
      Alias:
      Adresă: Ulica Krfska 42, Banja Luka, Bosnia și Herțegovina
      30.   ROGULJIC (ROGULJIĆ), Slavko
      Data și locul nașterii: 15.5.1952, SRPSKA CRNJA HETIN, Serbia
      Pașapoarte expirate nr.: 3747158, eliberat la 12.4.2002 la Banja Luka, expirat la 12.4.2007, și nr. 0020222, eliberat la 25.8.1988 la Banja Luka, expirat la 25.8.2003
      Carte de identitate nr.: 04EFA1053
      Cod numeric personal: 1505952103022
      Alias:
      Adresă: 21 Vojvode Misica, Laktasi, Bosnia și Herțegovina
      31.   SAROVIC (ŠAROVIĆ), Mirko
      Data și locul nașterii: 16.9.1956, Rusanovici-Rogatica, Bosnia și Herțegovina
      Pașaport nr.: 4363471. Eliberat la Istocno Sarajevo. Data expirării: 8.10.2008
      Carte de identitate nr.: 04PEA4585
      Cod numeric personal: 1609956172657
      Alias:
      Adresă: Bjelopoljska 42, 71216 Srpsko Sarajevo, Bosnia și Herțegovina
      32.   SKOCAJIC (SKOČAJIĆ), Mrksa (Mrkša)
      Fiul lui Dejan SKOCAJIC (SKOČAJIĆ)
      Data și locul nașterii: 5.8.1953, Blagaj, Bosnia și Herțegovina
      Pașaport nr.: 3681597
      Carte de identitate nr.: 04GDB9950
      Cod numeric personal: 0508953150038
      Alias:
      Adresă: Brigada Trebinjskih, Trebinje, Bosnia și Herțegovina
      33.   VRACAR (VRAČAR), Milenko
      Data și locul nașterii: 15.5.1956, Nisavici, Prijedor, Bosnia și Herțegovina
      Pașapoarte expirate: nr. 3865548, eliberat la 29.8.2002 la Banja Luka, expirat la 29.8.2007, și nr. 0280280, eliberat la 4.12.1999 la Banja Luka, expirat la 4.12.2004, și nr. 0062130, eliberat la 16.9.1998 la Banja Luka, Bosnia și Herțegovina
      Carte de identitate nr.: 03GCE6934
      Cod numeric personal: 1505956160012
      Alias:
      Adresă: Save Ljuboje 14, Banja Luka, Bosnia și Herțegovina
      34.   ZOGOVIC (ZOGOVIĆ), Milan
      Fiul lui Jovan
      Data și locul nașterii: 7.10.1939, Dobrusa
      Pașaport nr.:
      Carte de identitate nr.:
      Cod numeric personal:
      Alias:
      Adresă:


title: Decizia Consiliului din 28 noiembrie 2002 privind încheierea acordului sub formă de schimb de scrisori cu privire la modificările anexelor la Acordul dîntre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală

text:
               03/Volumul 45

               RO

               Jurnalul Ofícial al Uniunii Europene

               225

         32002D0957

               L 333/13

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 28 noiembrie 2002
   privind încheierea acordului sub formă de schimb de scrisori cu privire la modificările anexelor la Acordul dîntre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală
   (2002/957/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133,
   având în vedere propunerea Comisiei (1),
   întrucât:

               (1)

               Acordul între Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală a fost aprobat de Decizia 97/132/CE a Consiliului (2).

               (2)

               Ținând seama de o diferență între sistemele de certificare a părților, acestea nu au notificat reciproc încheierea procedurilor respective de ratificare a acordului, în conformitate cu articolul 18 alineatul (1) al doilea paragraf.

               (3)

               Ca urmare, acordul nu a intrat în vigoare și, până la această intrare în vigoare, acordul se aplică cu titlu provizoriu așa cum prevede acordul sub formă de schimb de scrisori anexat la Decizia 97/131/CE a Consiliului din 17 decembrie 1996 privind încheierea acordului sub formă de schimb de scrisori referitor la aplicarea provizorie a Acordului între Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală (3).

               (4)

               Anumite modificări din anexele la acord cu privire la certificarea și recunoașterea echivalenței sistemelor de certificare pentru unele produse sunt necesare înainte ca cele două părți să ducă la bun sfârșit procedurile lor respective și să-și notifice reciproc încheierea lor și înainte ca acordul să intre în vigoare.

               (5)

               Cele două părți au confirmat acordul lor de principiu sub forma unui schimb de scrisori și cu stabilirea măsurilor sanitare aplicabile schimbului de animale vii și de produse de origine animală.

               (6)

               Este deci necesară aprobarea acordului sub formă de schimb de scrisori,

         DECIDE:
   Articolul 1
   Acordul sub formă de schimb de scrisori privind modificările anexelor la Acordul între Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală se aprobă în numele Comunității.
   Textul acordului sub formă de schimb de scrisori, inclusiv modificările anexelor la acord, se anexează prezentei decizii.
   Articolul 2
   Președintele Consiliului este autorizat să numească persoana împuternicită să semneze acordul sub formă de schimb de scrisori în scopul de a angaja Comunitatea.
   Articolul 3
   Prezenta decizie se publică în Jurnalul Oficial al Comunităților Europene.

   Prezenta decizie produce efecte la data publicării sale.

      Adoptată la Bruxelles, 28 noiembrie 2002.

            Pentru Consiliu

            Președinte

         M. FISCHER BOEL

      (1)  Propunerea din 16 septembrie 2002 (nepublicată încă în Jurnalul Oficial).

      (2)  JO L 57, 26.2.1997, p. 4. Decizie modificată de Decizia 1999/837/CE (JO L 332, 23.12.1999, p. 1).

      (3)  JO L 57, 26.2.1997, p. 1.